**ELŐTERJESZTÉS**

**Készült**: A Balatonföldvári Többcélú Kistérségi Társulás 2023. február 16.-án tartandó Társulási Tanács ülésére

**Tárgya:** A házi segítségnyújtás térítési díja.

**Tisztelt Társulási Tanács!**

Az előző évekhez hasonlóan a 2023. évben is szükség van a személyes gondoskodás körébe tartozó szociális ellátások térítési díjainak (a továbbiakban: intézményi térítési díj) a megállapítására.

**1. Házi segítségnyújtás térítési díja**

A térítési díj megállapítására vonatkozó szabályokat a szociális igazgatásról és szociális ellátásokról 1993. évi III. törvény 114§, 115§, 116§, és a személyes gondoskodást nyújtó szociális ellátások térítési díjáról szóló 29/1993.(II. 17.) Korm. rendelet szabályozza.

A személyes gondoskodást nyújtó ellátásokért térítési díjat kell fizetni. A térítési díjat

az ellátást igénybe vevő jogosult, köteles megfizetni.

A fenntartó ingyenes ellátásban részesíti azt az ellátottat,aki jövedelemmel nem rendelkezik.

Az intézményi térítési díj a személyes gondoskodás körébe tartozó szociális ellátások ellenértékeként megállapított összeg. Az intézményi térítési díjat a fenntartó tárgyév április 1-jéig állapítja meg. Az intézményi térítési díj összege nem haladhatja meg a szolgáltatási önköltséget. Az intézményi térítési díj év közben egy alkalommal korrigálható. Az intézményi térítési díjat integrált intézmény esetében is szolgáltatásonként kell meghatározni, ilyen esetben az önköltség számítása során a közös költségelemeket a szolgáltatásonkénti közvetlen költségek arányában kell megosztani.

A kötelezett által fizetendő térítési díj összegét (a továbbiakban: személyi térítési díj) az intézményvezető konkrét összegben állapítja meg, és arról az ellátást, igénylőt a megállapodás megkötésekor írásban tájékoztatja. A személyi térítési díj nem haladhatja meg az intézményi térítési díj összegét.

A személyi térítési díj összege önkormányzati intézmény esetén a fenntartó rendeletében foglaltak szerint, egyéb esetben a fenntartó döntése alapján csökkenthető, illetve elengedhető, ha a kötelezett jövedelmi és vagyoni viszonyai ezt indokolttá teszik.

A személyi térítési díj összege a megállapítás időpontjától függetlenül évente két alkalommal vizsgálható felül és változtatható meg, kivéve, ha az ellátott jövedelme olyan mértékben csökken, hogy az e törvényben meghatározott térítési díjfizetési kötelezettségének nem tud eleget tenni; az öregségi nyugdíj mindenkori legkisebb összegének 25%-át meghaladó mértékben növekedett.

A felülvizsgálat során megállapított új személyi térítési díj megfizetésének időpontjáról a fenntartó rendelkezik. Az új térítési díj megfizetésére a kötelezett nem kötelezhető a felülvizsgálatot megelőző időszakra, kivéve, ha az ellátott a felülvizsgálatot megelőzően - jövedelem és vagyon hiányában - térítésmentesen vette igénybe az ellátást, és részére visszamenőlegesen rendszeres pénzellátás került megállapításra. Ez utóbbi esetben a személyi térítési díj megfizetésének kezdő időpontja a rendszeres pénzellátásra való jogosultság kezdő napja.

A személyi térítési díj nem haladhatja meg a szolgáltatást igénybe vevő személy rendszeres havi jövedelmének 25%-át házi segítségnyújtás esetében.

2023. évre a házi segítségnyújtás gondozás éves átlagos ellátotti létszámára 115 fő lett tervezve.

**Házi segítségnyújtás személyi gondozásra igényelhető állami támogatás 2023-ra:**

Társulás által történő feladatellátás esetén: 69 239 eFt

Ágazati összevont pótlék: 8 410 eFt

**Összes bevétel: 77 649 eFt**

**A házi segítségnyújtás feladatellátás funkción 2023. évi tervezett költségei:**

Személyi kiadások: 80 510 eFt

Munkaadói járulék 10 400 eFt

Dologi kiadások: 1 223 eFt

Összes kiadás: 92 133 eFt

Az intézményi térítési díj legmagasabb összege legfeljebb az egy órára jutó önköltség összege lehet.

2023. évben a házi segítségnyújtás várható teljes költségének összege: 92 133 e Ft

2022. évben a gondozási órák száma: 30 109 gondozási óra

Egy gondozási óra intézményi térítési díja= önköltség éves összege/ éves gondozási órák száma.

92 133 000/ 30 109 = 3 059

**2023. április 1-től 2024. március 31-ig a házi segítségnyújtás gondozás esetében az intézményi térítési díj 570.- Ft/ óra kerül megállapításra.**

**Önköltség egy órára jutó összege: 3 059 Ft/óra**

**Intézményi térítési díj egy órára jutó összege: 570 Ft/óra.**

**2023. április 1-től 2024. március 31-ig a személyi térítési díj 570.-Ft,** **amennyiben az Önkormányzat 2023. március 31-ig rendeletében dönt róla a személyi térítési díj csökkenthető, illetve elengedhető.**

**Határozati javaslat:**

***A Balatonföldvári Többcélú Kistérségi Társulás a Balatonföldvári Kistérség Szociális és Gyermekjóléti Szolgálatának feladatkörébe tartozó házi segítségnyújtás gondozás intézményi térítési díját felülvizsgálta és 2023. április 1-től a szolgáltatási önköltséget 3059.-Ft / órában állapítja meg.***

***A Balatonföldvári Többcélú Kistérségi Társulás a Balatonföldvári Kistérség Szociális és***

***Gyermekjóléti Szolgálatának feladatkörébe tartozó házi segítségnyújtás gondozás intézményi térítési díját felülvizsgálta és 2023. április 1-től 2024. március 31-ig 570,- Ft / órában állapítja meg.***

***2023. április 1-től 2024.március 31-ig a személyi térítési díj mértéke 570.-Ft, amennyiben az Önkormányzat 2023. március 31.-ig rendeletében dönt róla a személyi térítési díj csökkenthető, illetve elengedhető.***

***A Társulási Tanács elnöke a Társulási Megállapodás szerint kéri a kijelölt Balatonföldvár Város Önkormányzatát, hogy a személyes gondoskodást nyújtó ellátásokról, azok igénybevételéről, valamint a fizetendő térítési díjakról szóló rendeletét az intézményi térítési díj kapcsán aktualizálja.***

**Határidő: azonnal**

**Felelős: Társulás elnöke**

Balatonföldvár, 2023. 02. 10.

Tisztelettel:

Holovits Huba s. k.

elnök